
 6.9.2011
 BG
 Официален вестник на Европейския съюз
 L 229/5
 РЕГЛАМЕНТ ЗА ИЗПЪЛНЕНИЕ (ЕС) No 886/2011 НА КОМИСИЯТА
 от 5 септември 2011 година
 относно разрешаването на 6-фитаза (ЕО 3.1.3.26), получена от Trichoderma reesei (CBS 122001), като фуражна добавка за свине майки (притежател на разрешителното Roal Oy)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за употребата на добавки при храненето на животните, както и основанията и процедурите за разрешаване.
 (2)
 В съответствие с член 7 от Регламент (ЕО) No 1831/2003 бе подадено заявление за разрешаване на употребата на ензимния препарат 6-фитаза (ЕО 3.1.3.26), получена от Trichoderma reesei (CBS 122001). Заявлението беше придружено от данните и документите, изисквани по член 7, параграф 3 от Регламент (ЕО) No 1831/2003.
 (3)
 Заявлението се отнася до разрешаването на употребата на 6-фитаза (ЕО 3.1.3.26), получена от Trichoderma reesei (CBS 122001), като фуражна добавка за свине майки, която следва да бъде класифицирана в категорията „зоотехнически добавки“.
 (4)
 Употребата на посочения препарат бе разрешена за десет години за домашни птици за угояване и развъждане, различни от пуйки за угояване, за домашни птици носачки и за свине, различни от свине майки, с Регламент (ЕС) No 277/2010 на Комисията (2), и за пуйки с Регламент (ЕС) No 891/2010 на Комисията (3).
 (5)
 Бяха представени нови данни в подкрепа на заявлението за разрешително за използване на 6-фитаза (ЕО 3.1.3.26), получена от Trichoderma reesei (CBS 122001), за свине майки. В становището си от 15 март 2011 г. (4) Европейският орган за безопасност на храните (наричан по-нататък „органът“) заключи, че при предложените условия за употреба 6-фитаза (ЕО 3.1.3.26), получена от Trichoderma reesei (CBS 122001), не се отразява неблагоприятно върху здравето на животните, човешкото здраве или околната среда, както и че използването ѝ може да подобри усвояването на калция и фосфора при свинете майки. Органът не счита, че е налице необходимост от специфични изисквания за наблюдение след пускането на продукта на пазара. Той също така провери доклада относно метода за анализ на фуражната добавка във фуражите, представен от определената с Регламент (ЕО) No 1831/2003 референтна лаборатория на Общността.
 (6)
 Оценката на 6-фитаза (ЕО 3.1.3.26), получена от Trichoderma reesei (CBS 122001), показва, че условията за разрешаване, определени в член 5 от Регламент (ЕО) No 1831/2003, са изпълнени. Поради това употребата на посочения препарат следва да бъде разрешена съгласно посоченото в приложението към настоящия регламент.
 (7)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Препаратът, посочен в приложението, който спада към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните при условията, посочени в същото приложение.
 Член 2
 Настоящият регламент